“อิมแพ็ค” แย้มปีนี้ยอดจองพื้นที่แตะ 400 ลบ. อานิสงส์ภาครัฐจัดงาน–ประชุมคึก
“อิมแพ็ค เมืองทองธานี” แย้มปีนี้ยอดจองพื้นที่แตะ 400 ลบ. อานิสงส์ภาครัฐจัดงาน–ประชุมคึก! หลังโควิดคลาย พร้อมชูแพ็คเกจ Government Premium Plus เน้นความคุ้มค่า มัดใจลูกค้า 
“อิมแพ็ค เมืองทองธานี” แย้มปีนี้ยอดจองพื้นที่แตะ 400 ลบ. อานิสงส์ภาครัฐจัดงาน–ประชุมคึก! หลังโควิดคลาย พร้อมชูแพ็คเกจ Government Premium Plus เน้นความคุ้มค่า มัดใจลูกค้า
11 ก.ค. 2565

นางอัจฉราวรรณ ศุภางคะรัตน์ ผู้อำนวยการฝ่ายขาย บริษัท อิมแพ็ค เอ็กซิบิชั่น แมเนจเม้นท์ จำกัด ผู้บริหารศูนย์แสดงสินค้าและการประชุม อิมแพ็ค เมืองทองธานี เปิดเผยว่า หลังจากรัฐบาลประกาศผ่อนปรนมาตรการต่างๆ เพื่อสนับสนุนให้ผู้คนกลับมาใช้ชีวิตตามปกติ พบว่าบรรยากาศการจัดงานต่างๆ ก็เริ่มกลับมาคึกคักอีกครั้งและมียอดจองพื้นที่กับอิมแพ็ค เมืองทองธานีอย่างต่อเนื่อง โดยเฉพาะการจัดงานของหน่วยงานภาครัฐ
“ยอดจองพื้นที่ตั้งแต่เมษายน – มิถุนายน มีความคึกคักอย่างมาก ไม่เพียงแค่ยอดจองจากภาคเอกชน แต่หน่วยงานภาครัฐก็มียอดจองเข้ามาอย่างต่อเนื่อง โดยช่วงดังกล่าวคิดเป็นยอดจองจากหน่วยงานภาครัฐไม่ต่ำกว่า 100 ล้านบาท เนื่องจากมีการจัดประชุมขนาดย่อมมากขึ้น รวมถึง การจัดประชุมขนาดใหญ่ที่มีผู้ร่วมงานได้จำนวนมาก ก็เพิ่มขึ้นหลังจากรัฐบาลประกาศผ่อนปรนเช่นกัน”
อย่างไรก็ตามเพื่อรองรับเทรนด์ความต้องการจัดประชุมของภาครัฐ และตอกย้ำภาพการเป็นศูนย์ประชุมอันดับต้นๆ ของเอเชีย อิมแพ็ค เมืองทองธานี จึงเปิดตัว “แพ็กเกจ Government Premium Plus” เพื่อตอบโจทย์การจัดงานสัมมนา การพัฒนาบุคลากร เพื่อหน่วยงานภาครัฐ กับคอนเซ็ปต์ “ยิ่งใหญ่ ยิ่งได้คืน” ด้วยความเข้าใจเรื่องข้อจำกัดด้านงบประมาณของหน่วยงาน และนำเสนอความพร้อมทั้งด้านสถานที่และทีมงานมืออาชีพมากประสบการณ์ เสิร์ฟความคุ้มค่าและภาพลักษณ์ระดับสากลผ่านแพ็กเกจดังกล่าว
สำหรับแพ็กเกจ Government Premium Plus มีความน่าสนใจที่คอนเซ็ปต์ยิ่งใหญ่ ยิ่งได้คืน ซึ่งมีรายละเอียดต่างๆ ได้แก่ ค่าใช้จ่ายเริ่มต้นเพียง 750 บาท/ท่าน, รับวงเงินคืนสูงสุด 45,000 บาท สำหรับยอดค่าใช้จ่าย 900,000 บาทขึ้นไป, เริ่มต้นใช้จ่ายเพียง 37,500 บาท ได้รับวงเงินคืน 3,000 บาท เป็นต้น นอกจากนี้ ยังสามารถเลือกสิทธิพิเศษเพิ่มเติมภายในวงเงินได้หลากหลายรายการ อาทิ อาหารกล่อง, อาหารว่าง, ช่อดอกไม้ติดหน้าอก, แบคดรอป, ไมโครโฟนไร้สาย, จอภาพ, ทีวี รวมถึง ห้องพักโรงแรม โนโวเทล กรุงเทพ อิมแพ็ค, ห้องพักโรงแรม ไอบิส กรุงเทพ อิมแพ็ค เป็นต้น
ทั้งนี้ หน่วยงานที่สนใจแพ็กเกจ Government Premium Plus สามารถสอบถามเพิ่มเติม โทร. 02 833 5252 (ระหว่างวันจันทร์ – ศุกร์ เวลา 09.00 – 18.00 น.) หรือศึกษารายละเอียดเพิ่มเติม ที่ http://www.impact.co.th/index.php/facilities/services/th/49665/
“จากเทรนด์ความต้องการจัดงานของหน่วยงานภาครัฐ เชื่อว่าสิ้นปีนี้อิมแพ็ค เมืองทองธานี จะมีมูลค่าการจองพื้นที่รวม 400 ล้านบาท โดยเป็นการจองจัดงานประชุมไม่ต่ำกว่า 100 ล้านบาท อย่างแน่นอน” นางอัจฉราวรรณ กล่าวทิ้งท้าย